Komunalno društvo Jarmina d.o.o.
            Vladimira Nazora 2, 
               32280 Jarmina	
           OIB 40081557939	

U Jarmini, 22. rujna 2016.


Na temelju članka 18. stavak 3. Uredbe o uredskom poslovanju („Narodne novine“ 07/09) i članka 5. Pravilnika o jedinstvenim klasifikacijskim oznakama i brojčanim oznakama stvaralaca i primalaca („Narodne novine“ 38/88), Uprava Komunalnog društva Jarmina d.o.o.  dana 22. rujna 2016. godine donosi

PRAVILNIK O UREDSKOM POSLOVANJU 
S PLANOM KLASIFIKACIJSKIH OZNAKA
 I BROJČANIH OZNAKA STVARATELJA I PRIMATELJA AKATA

Članak 1.
	Uredsko poslovanje je skup pravila, mjera u postupanju s pismenima, njihovu primanju i izdavanju pismena, njihovoj evidenciji i dostavi u rad, obradi, korištenju, otpremanju, čuvanju, izlučivanju i predaji nadležnom arhivu ili drugom nadležnom tijelu.
Uredsko poslovanje voditi će se računalno.

Članak 2.
Uredsko poslovanje obuhvaća slijedeće radnje:
· primanje i pregled pismena i drugih pošiljki
· razvrstavanje 
· upisivanje u propisane evidencije
· dostava pismena u rad
· administrativno-tehnička obrada
· otprema
· razvođenje pismena
· odlaganje u pismohranu i čuvanje

Članak 3.
Prijem i otpremu spisa vodi zaduženi radnik primjenom sustava jedne klasifikacijske oznake za komunalne poslove s različitim brojem dosjea ovisno o vrsti posla te različitim brojevima predmeta unutar istog dosjea.
Pismena se povezuju predmetno.
Predmeti se formiraju po materijalnoj i logičnoj povezanosti pismena.

Članak 4.
Nakon prijema pismena zaduženi radnik obavlja slijedeće radnje:
· stavlja prijamni štambilj na gornjem desnom kutu spisa/pismena s naznakom klasifikacijske i brojčane oznake pismena, oznake organizacijske jedinice u kojoj se predmet rješava, datuma prijema i naznake da li pismeno ima priloga
· pismeno evidentira u urudžbeni zapisnik
· upoznaje odgovornu osobu s pristiglim pismenom 
· nakon dobivenog rasporeda od odgovorne osobe, razvodi pismeno i dostavlja ga na obradu zaduženom radniku uz evidentiranje zaduženja u odgovarajućoj evidenciji

Ako je dokument zaprimljen elektroničkim putem, podaci koje sadrži prijemni štambilj, ugrađuju se u primljeni dokument na način uređen posebnim propisima o elektroničkoj ispravi.

Članak 5.
Ovim pravilnikom utvrđuju se i klasifikacijske oznake akata koje se mogu pojaviti u radu Komunalnog društva Jarmina d.o.o. (u daljnjem tekstu: Društvo).

Članak 6.
Klasifikacijska oznaka sastavljena je od četiri grupe brojčanih oznaka:
· klasifikacija prema sadržaju
· klasifikacija prema vremenu
· klasifikacija prema obliku
· redni broj predmeta

Članak 7.
Klasifikacijske oznake prema sadržaju akata koji se mogu pojaviti u poslovanju Društva su:

	KLASIFIKACIJSKA OZNAKA
	VRSTA DJELATNOSTI

	363-01
	Općenito

	363-02
	Komunalne djelatnosti

	363-03
	Komunalna naknada

	363-04
	Komunalna inspekcija

	363-05
	Ostalo




Članak 8.
Brojčane oznake unutarnjih organizacijskih jedinica glase:
· 01 – direktor

Članak 9.
Urudžbeni broj sastoji se od:
· brojčane oznake stvaratelja pismena
· brojčane oznake godine nastanka pismena
· redni broj pismena unutar predmeta

Urudžbeni broj:
01 (organizacijska jedinica) – godina nastanka pismena – redni broj pismena unutar predmeta

Članak 10.
Brojčane oznake tijekom kalendarske godine ne smiju se mijenjati ni brisati, ali se mogu dodavati nove ako to zahtijevaju promjene nastale u vezi organizacije strukture Društva.
Dodavanje novih brojčanih oznaka izvršiti će se dopunom ovog Pravilnika.


Članak 11.
Ovaj Pravilnik stupa na snagu  osam dana od objave, a objaviti će se na oglasnoj ploči i web stranici Općine Jarmina (www.jarmina.hr).

	




Direktor

